Diofantos fra Alexandria
Store norske leksikon,Realfag,Matematikk,Matematikkens grunnlag og historie,Biografier innen matematikk
Diofantos fra Alexandria, gresk matematiker som på mange måter representerer høydepunktet av algebraens utvikling i den greske matematiske skole.
Flere av hans verker er gått tapt, for eksempel er det bare bevart seks bøker (av opprinnelig 13) av hans hovedverk Arithmetica. Her forsøker han å innføre et algebraisk tegnspråk, behandler ligninger og systemer av ligninger med stor ferdighet, og gir ikke alltid sine slutninger i geometrisk form som i den tidligere greske periode. Mest kjent er hans undersøkelser over diofantiske eller ubestemte ligninger, hvor han bestemmer heltallige eller rasjonale løsninger av ligningssystemer. Les mer i Store norske leksikon gresk matematikk Ekstern lenke MacTutor History of Mathematics archive: Diofantos